text: 19. ΝΟΜΟΘΕΤ. ΔΙΑΤΑΓΜΑ υπ’ αριθ. 270 της 4/14 Ιαν. 1974 (ΦΕΚ Α΄ 9) Περί τροποποιήσεως και συμπληρώσεως της περί Υγειονομικής Σχολής Αθηνών Νομοθεσίας. Άρθρ.1.-1. Η δια του Νόμ. 4069/29 (ανωτ. αριθ. 1) ιδρυθείσα και διατηρηθείσα δια του Νόμ. 4333/29, ως ετροποποιήθη δια του από 24/25.1.1936 Α. Νόμου, Υγειονομική Σχολή Αθηνών, αποτελεί Δημοσίαν Υπηρεσίαν υπαγομένην απ’ ευθείας εις το Υπουργείον Κοινωνικών Υπηρεσιών. 2. Τα της οργανώσεως και λειτουργίας εν γένει της Υγιεονομικής Σχολής Αθηνών, ως και τα περί προσόντων και εκλογής του διδακτικού προσωπικού αυτής καθορίζονται δια Π.Δ/των εκδιδομένων προτάσει των Υπουργών Οικονομικών και Κοινωνικών Υπηρεσιών. Άρθρ.2.- Από της εκδόσεως του κατά το προηγούμενον άρθρον Π.Δ/τος, το άρθρ. 8 του Νόμ. 4069/29 «περί ιδρύσεως και λειτουργίας εν Αθήναις Υγειονομικής Σχολής και περί αποστολής εις το εξωτερικόν προς μετεκπαίδευσιν ιατρών δι’ ειδικήν υγειονομικήν μόρφωσιν», το άρθρ. 2 του Νόμ. 4333/29 «περί ιδρύσεως παρά τω Υπουργείω Υγιεινής υπηρεσίας υπό τον τίτλον Υγειονομικόν Κέντρον Αθηνών», ως ετροποποιήθη δια του από 24 Ιαν. 1936 Α. Νόμου «περί τροποποιήσεως της λειτουργίας κ.λπ. της Υγειονομικής Σχολής του Υγειονομικού Κέντρου Αθηνών», ως και πάσα γενική ή ειδική διάταξις αντικειμένη τω παρόντι καταργούνται. Άρθρ.3.- Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 